《上巳游西湖山次石上韵》
明代·郭廷序

采兰人竞出湖西，騄駬蹄轻去若飞。酒听鸟声传不住，席移树影坐忘归。

烟花过雨枝枝瘦，霜竹穿云笋笋肥。隔岸遥山是何处，绿围红拥望中微。

作者简介：郭廷序，字循夫，号介斋。潮阳人。尝师事黄佐。明世宗嘉靖二十年（一五四一）进士。官贵溪知县。著有《郭循夫集》。明隆庆《潮阳县志》卷一二、明郭棐《粤大记》卷二○有传。